Uznesenie Okresného súdu Poprad sp. zn. 17C/24/2022 z 25. 9. 2024
Uznesenie Okresného súdu Poprad z 25. septembra 2024, sp. zn. 17C/24/2022, ECLI:SK:OSPP:2024:8722201083.6
Súd: Okresný súd Poprad
Spisová značka: 17C/24/2022
ECLI: ECLI:SK:OSPP:2024:8722201083.6
Dátum vydania: 25. 9. 2024
Forma: Uznesenie
Oblasť práva: Občianske právo
Text rozhodnutia
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Poprad 17C/24/2022 8722201083 25. 09. 2024 JUDr. Markéta Marečková ECLI:SK:OSPP:2024:8722201083.6
Uznesenie Okresný súd Poprad v právnej veci žalobkyne: A. B., nar. XX.XX.XXXX, bytom C. XXX, XXX XX D. E. E., právne zastúpená: Mgr. JUDr. PhDr. Ivana Merková, advokátka so sídlom Mierová 183, 821 05 Bratislava, IČO: 42 415 969, proti žalovanej: F. B., nar. XX.XX.XXXX, bytom C. XXX, XXX XX D. E. E., právne zastúpená: JUDr. Ing. Marcela Martinkovičová, advokátka so sídlom Nám. sv. Egídia 95, 058 01 Poprad, IČO: 50 672 720, o vypratanie nehnuteľnosti, takto rozhodol: Schvaľuje zmier v znení: I. Žalovaná s a z a v ä z u j e vypratať pozemok parcela registra KN-C parc. č. XXX/X o výmere 194 m2 - zastavaná plocha a nádvorie, nachádzajúci sa v k. ú. D., zapísaný na liste vlastníctva č. XXX na Okresnom úrade odbor katastrálny Poprad a v rámci vypratania odstrániť všetky stromy nachádzajúce sa na predmetnom pozemku s výnimkou dvoch ihličnatých stromov - 1ks smrekovec, 1 ks strieborná jedľa a odstrániť oplotenie nachádzajúce sa na predmetnom pozemku, a to všetko do 31.12.2024 s tým, že ihličnaté stromy 1 ks smrekovec a 1 ks strieborná jedľa n a d o b ú d a žalobkyňa do výlučného vlastníctva dňom právoplatnosti uznesenia o schválení zmieru. II. Žalovaná j e v ý l u č n ý m vlastníkom pozemku parcela registra KN-C parc. č. XXX/X o výmere 75 m2 - zastavaná plocha a nádvorie, nachádzajúceho sa v k. ú. D., zapísaného na liste vlastníctva č. XXX na Okresnom úrade odbor katastrálny Poprad. III. Žalovaná s a z a v ä z u j e nahradiť žalobkyni trovy konania vo výške 1.500,- eur na účet právnej zástupkyne žalobkyne IBAN: G. XXXX XXXX XXXX XXXX XXXX, a to v lehote do 31.12.2024. odôvodnenie: 1. Žalobkyňa žalobným návrhom doručeným súdu 12.04.2022 žiadala, aby tunajší súd určil, že žalovaná je povinná do 15 dní odo dňa nadobudnutia právoplatnosti rozsudku pozemky CKN parcelné číslo XXX/X a parcelné číslo XXX/X, nachádzajúce sa v okrese E., obec D., katastrálne územie D., zapísané na liste vlastníctva č. XXX vedenom Okresným úradom Poprad, katastrálnym odborom, vypratať, t.j. odstrániť všetky hnuteľné veci nachádzajúce sa na pozemkoch a odovzdať pozemky do držby žalobkyni. 2. Pred otvorením pojednávania strany sporu uzatvorili zmier v znení: „ I. Žalovaná s a z a v ä z u j e vypratať pozemok parcela registra KN-C parc. č. XXX/X o výmere 194 m2 – zastavaná plocha a nádvorie, nachádzajúci sa v k. ú. D., zapísaný na liste vlastníctva č. XXX na Okresnom úrade odbor katastrálny Poprad a v rámci vypratania odstrániť všetky stromy nachádzajúce sa na predmetnom pozemku s výnimkou dvoch ihličnatých stromov – 1ks smrekovec, 1 ks strieborná jedľa a odstrániť oplotenie nachádzajúce sa na predmetnom pozemku, a to všetko do 31.12.2024 s tým, že ihličnaté stromy 1 ks smrekovec a 1 ks strieborná jedľa n a d o b ú d a žalobkyňa do výlučného vlastníctva dňom právoplatnosti uznesenia o schválení zmieru.
II. Žalovaná j e v ý l u č n ý m vlastníkom pozemku parcela registra KN-C parc. č. XXX/X o výmere 75 m2 – zastavaná plocha a nádvorie, nachádzajúceho sa v k. ú. D., zapísaného na liste vlastníctva č. XXX na Okresnom úrade odbor katastrálny Poprad. III. Žalovaná s a z a v ä z u j e nahradiť žalobkyni trovy konania vo výške 1.500,- eur na účet právnej zástupkyne žalobkyne IBAN: G. XXXX XXXX XXXX XXXX XXXX, a to v lehote do 31.12.2024.“ 3. Podľa § 148 ods. 1 zákona 160/2015 Z.z. Civilný sporový poriadok, žalobca a žalovaný môžu uzavrieť zmier. O uzavretie zmieru sa má súd vždy pokúsiť. 4. Podľa § 148 ods. 2 zákona 160/2015 Z.z. Civilný sporový poriadok, súd rozhodne o tom, či uzavretý zmier schvaľuje; neschváli ho, ak je v rozpore so všeobecne záväznými právnymi predpismi. 5. Na základe uvedených skutočností a citovanej právnej úpravy súd uzavretý zmier schválil, pretože nie je v rozpore so všeobecne záväznými právnymi predpismi. 6. Trovy konania boli súčasťou zmieru. Poučenie: Proti tomuto uzneseniu odvolanie nie je prípustné.

Zdroj: KAUZIS.SK – https://www.kauzis.sk/judikatura/r/ECLI:SK:OSPP:2024:8722201083.6 (dáta aktuálne k 10. 11. 2026). Záväzné je znenie zverejnené súdom.




